
Τρίτη, 15 Σεπτεμβρίου 2026

ΔΕΛΤΙΟ ΤΥΠΟΥ
Έρευνες προς εντοπισμό 45χρονου αλλοδαπού στην Κεφαλληνία - Συνέχεια ενημέρωσης σχετικά με τον εντοπισμό και διάσωση 46 και 35 αλλοδαπών στην - Εντοπισμός και διάσωση 45 αλλοδαπών και σύλληψη του αλλοδαπού διακινητή τους νότια της Γαύδου – Σύλληψη ανήλικου στη Ρόδο για παράβαση του Νόμου περί φωτοβολίδων και πυροτεχνημάτων 

Τις πρωινές ώρες σήμερα, ενημερώθηκαν οι Λιμενικές Αρχές της Πάτρας, της Κεφαλονιάς, της Ζακύνθου, της Ιθάκης, του Κατάκολου και της Κυλλήνης από το Ενιαίο Κέντρο Συντονισμό Έρευνας και Διάσωσης του Αρχηγείου Λ.Σ.-ΕΛ.ΑΚΤ. για παροχή συνδρομής σε 45χρονο αλλοδαπό (υπήκοο Ρουμανίας), ο οποίος βρέθηκε στη θάλασσα μετά από ανατροπή ταχύπλοου (Τ/Χ) σκάφους  στη θαλάσσια περιοχή 12 ν.μ. νοτιοανατολικά της Κεφαλληνίας. Αμέσως τέθηκε σε εφαρμογή το τοπικό σχέδιο έκτακτης ανάγκης και υπό τον συντονισμό του ΕΚΣΕΔ στην περιοχή έσπευσαν τέσσερα (4) Περιπολικά σκάφη Λ.Σ.-ΕΛ.ΑΚΤ. (ΠΛΣ), ένα (1) Ναυαγοσωστικό σκάφος Λ.Σ.-ΕΛ.ΑΚΤ (Ν/Γ), ιδιώτης δύτης, ενώ απογειώθηκε και ελικόπτερο ΣΟΥΠΕΡ ΠΟΥΜΑ της Πολεμικής Αεροπορίας. Ο έτερος 26χρονος επιβάτης του ανατραπέντος Τ/Χ περισυλλέχθηκε από παραπλέον ταχύπλοο σκάφος. Ο διασωθείς μεταφέρθηκε αρχικά στο λιμάνι του Αργοστολίου και στη συνέχεια με ασθενοφόρο όχημα του ΕΚΑΒ στο Γενικό Νοσοκομείο Κεφαλληνίας.  Οι έρευνες συνεχίζονται, ενώ τυχόν εξελίξεις θα αναφερθούν με νεότερο δελτίο τύπου.

*****


Συνέχεια ενημέρωσης:
Αναφορικά με τον εντοπισμό και τη διάσωση 35 αλλοδαπών επιβαινόντων από λέμβο σε δυσχερή θέση, στη θαλάσσια περιοχή νότια της Ιεράπετρας τις πρώτες πρωινές ώρες την 14.09.2026, συνελήφθη ένας 18χρονος αλλοδαπός (υπήκοος Ν. Σουδάν), για παράβαση του Ν.3386/2005 «Παράνομη είσοδος στη χώρα», του Ν.5038/23 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους ως ο διακινητής που τους μετέφερε από το Τομπρούκ της Λιβύης στην Ελλάδα.

Επίσης:
Αναφορικά με τον εντοπισμό και τη διάσωση 46 αλλοδαπών επιβαινόντων από λέμβο σε δυσχερή θέση, στη θαλάσσια περιοχή νότια της Ιεράπετρας τις απογευματινές ώρες την 13.09.2026, συνελήφθη ένας 17χρονος αλλοδαπός (υπήκοος Ν. Σουδάν), για παράβαση του Ν.3386/2005 «Παράνομη είσοδος στη χώρα», του Ν.5038/23 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους ως ο διακινητής που τους μετέφερε από το Τομπρούκ της Λιβύης στην Ελλάδα.

*****

Τις βραδινές ώρες χθες, ενημερώθηκαν οι Λιμενικές Αρχές της Παλαιόχωρας, της Γαύδου, της Χώρας Σφακίων και της Αγίας Γαλήνης από το Ενιαίο Κέντρο Συντονισμό Έρευνας και Διάσωσης του Αρχηγείου Λ.Σ.-ΕΛ.ΑΚΤ. για παροχή συνδρομής σε λέμβο με αλλοδαπούς επιβαίνοντες σε δυσχερή θέση, η οποία εντοπίστηκε στη θαλάσσια περιοχή νότια της Γαύδου. Αμέσως για την περιοχή απέπλευσε ένα σκάφος της δύναμης Frontex όπου εντόπισε και περισυνέλλεξε 46 αλλοδαπούς (όλοι άνδρες), τους οποίους μετέφερε στο λιμάνι «ΤΗΓΑΝΙ» της Παλαιόχωρας, όπου τους αποβίβασε με τη συνδρομή Περιπολικού σκάφους Λ.Σ.-ΕΛ.ΑΚΤ.. Ακολούθως, οι διασωθέντες οδηγήθηκαν σε προσωρινό χώρο φύλαξης στην Αγυιά Χανίων. Από το Κεντρικό Λιμεναρχείο Χανίων που διενεργεί την προανάκριση, συνελήφθη ένας 17χρονος αλλοδαπός (υπήκοος Σουδάν) εκ των ανωτέρω για παράβαση του Ν. 3386/2005 “Παράνομη είσοδος στη χώρα”, του Ν. 5038/23 “Διευκόλυνση”, του Ν. 5275/2026 “Προώθηση πολιτικών νόμιμης μετανάστευσης” και του άρθρου 306 του Π.Κ. “Έκθεση”,, καθώς αναγνωρίστηκε από τους υπόλοιπους ως ο διακινητής που τους μετέφερε από το Τομπρούκ της Λιβύης στην Ελλάδα, έναντι χρηματικής αμοιβής.
 
*****

Τις πρωινές ώρες σήμερα, συνελήφθη ένας 15χρονος ημεδαπός, για παράβαση του Ν.456/1976 «περί φωτοβολίδων και πυροτεχνημάτων», από στελέχη της Περιφερειακής Ομάδας Δίωξης Ναρκωτικών (Π.Ο.ΔΙ.Ν.) και του Γραφείου Ασφάλειας της Λιμενικής Αρχής της Ρόδου, στο λιμάνι Ακαντιάς της Ρόδου. Ειδικότερα, στο πλαίσιο ελέγχων για τη πρόληψη και τη καταστολή έκνομων ενεργειών, μετά τον κατάπλου επιβατηγού-οχηματαγωγού (Ε/Γ-Ο/Γ) πλοίου προερχόμενο από το λιμάνι της Κω, εντοπίστηκε ο 15χρονος να έχει στην κατοχή του, εντός σακιδίου πλάτης ποσότητα εκρηκτικών υλών. Συγκεκριμένα εντοπίστηκαν και κατασχέθηκαν διακόσιες σαράντα (240) κροτίδες διάφορων χρωμάτων και επωνυμιών καθώς και τρία (3) καπνογόνα κόκκινου χρώματος. Προανάκριση διενεργείται από το Κεντρικό Λιμεναρχείο Ρόδου.

